اورمو سئچگی لری نین نتیجه لری!
بؤیوک رسول اوغلو
آذربایجان تورک میللتی نین اورومو سئچگی لری نین بیرینجی آددیمی نداکی باشاریسینی تبریک ائده رک، ایکینجی تورا حاضیرلانماغین واجیبلیگینی وورقولاماغی میللی بورج ساییرام. اساسا سئچکی لرین کیمین و هاردا بویکوت ائتمه سینده ن ویا قوشولماغا چاغریماسیندان آسیلی اولمویاراق بؤیوک سیاسی کئچمیشه صاحیب اولان میللتیمیز ان دوغرو یولی سئچمیشدیر. باتی آذربایجان- دا یوکسک فعالیت گؤسته ره رک آذربایجان- ین میللی منافئعین قوروماقلا بیرلیکده تبریز- ده دوشوک ایشتیراکی ایله اؤز سوزونو دئمیشدیر. آنجاق بعضی قووه لرین آلداتماجالارینا باخمایاراق " آذربایجان اؤیرنجی حرکاتی نین" سئچکی لرین نتیجه سینه گؤسته ردیگی موناسیبتده وورقولادیغی چوخ اهمیتلی بیر فیکیره توخونماق ایسته ییرم. اونلار یازیرلار" تبریز- ده ایشتیراک لارین آز اولماسینی، آذربایجان میللی حرکاتی نداکی بعضی قوروم و شخصیت لرین تحریمینه باغلاماق دوغرو ده ییل دیر. چونکو باشقا بؤلگه لر او جومله ده ن تهران و اصفهان- دا ایشتیراک نیسبتی 30% آلتیندا اولموشدور و بودا احمدی نژاد- ین آپاردیغی غلط سیاستی نین نتیجه سی دیر. بونودا وورقولاماق گرکیرکی، تبریز- ده کی ایشتیراک تقریبا 27% اولاراق میللتین موناسیبتین پارلاقجا گؤسته رمیشدیر( فیکریمجه سایین صرافی بی- ین حئساب لامالاریندا ساده جه تبریز شهری نظرده آلینمیش دیر و 33% ده یرلندیریلمیشدیر).
گئچن یازیلاریمدا ایشاره ائتدیگیم کیمی گونئی آذربایجان- ین باشقا بؤلگه لرینده سئچگی لره قوشولوب- قوشولماماق سیاستینده خاریج ده کی لرین دخالتین دوزگون گؤرمه دیگیم حالدا باتی آذربایجان، اؤزللیکله اورمو- دا ایشتیراکین میللی منافئعی میزه اویغونلوغونون تیکرار ائتمیشدیم. نتیجه لر ایسه بو سیاستین قیزیل خط اولدوغونو یعنی میللتین ایراده سینین هر شئی ده ن اوستون اولدوغونو آچیقجا گؤسته رمیشدیر.
اورمو سئچگی لرینده بعضی اوزده ن ایراق سیاست چی لرین کوردپرست تبلیغات لارینا و کئشیک چیلر شوراسی نین گئچن سئچکی لرده اوقولادیغی اویون لارین تایینی باشقا بیر بیچیمده سیریماسینا باخمایاراق میللت یومروغونو دویونله میش و تپه لرینه یئندیرمیشدیر. آنجاق آذربایجان میللی حرکاتینا سوخولموش، سولدوز- ا هوجوم پروژه سینده ایرتیجاعی ایدوئولوژیک چیخارلار حسابینا ایشتیراک ائده ن لرین منفی تبلیغاتی ایسترسه ده تهران- ین سئچکی قاباغی اویونلاری تام چیپلاقلیغی ایله روسوای اولموشدور. میللی حرکتین و تورک میللتچی لرینین دوزگون و منطیقی سیاستی اونلارین سیاسی خطالارینی اوزه چیخارمیشدیر. بونو تبریز- ده اؤلچه رک دوزگون تحلیل ائده رسک، آنتی آذربایجان و آنتی تورک جریان لارین، میللی حرکت قارشیسیندا سیناراق، قیریلاراق، قیریخ قالدیغی آچیغا چیخاجاقدیر. بو تحلیل بیر ده اونا گؤره لازیم دیرکی ، اؤزوموزه گوونه رک ، میللتیمیزین گوجونه دایاناراق بوتون مانئع لری آشاجاغیمیزین بیر گؤسته رجه سیدیر.
بو باره ده یوخاریدا آدینی چکدیگیم ایکی جریانین غلط سیاست لرینی آچماق میللتیمیزین گله جگینه اومیدلرین آرتماسینا سببدیر.
1- کئشیکچی لر شوراسی نین اویونو
اورمودا 35 نفر تورک- ون آدایلیغینی تایید ائده رک گئنه تورک لرین سسینی بؤلمه یه چالیشدیر. بونون قارشیسیندا عبدالرحمان نقشی آدیندا حاکیمیت یانداشی تک بیر کورد- ون صلاحیتی نی تایید ائتمه کده ن نئچه هدف گودوردولر.
A
- تورک لرین آزینلیق دا گؤسته رمک اوچون قارشی طرفین سسی نی بؤلمه ده ن بیرینجی توردا وکیل چیخارماق. چون کی چوخ گؤزل بیلیرلرکی ایکینجی توردا تورک لرین سسی نین بؤلمه مکانیزمی اولمادیغینا گؤره قارشی طرفین سس گتیرمه سینه ایمکان یوخدور.
- میللییتینده ن آسیلی اولمویاراق اؤز طرفدارلاریندان بیرینی مجلیسه گؤنده رمک. B
- سیاسی حساب کیتاب دان دا چوخ باشی چیخمایان موللا حسنی و طرفدارلارینا، موثبت موناسیبتله رینی ثوبوت ائتمک.
بوریا قده ر اورتایا چیخان نتیجه لر گؤسته ریرکی، تهران خطا ائتمیشدیرو اودوزموشدور. بیرینجی هدفده کی خطا سئچکی لرین نتیجه سینده گیزلنمیشدیر. چون کو 248640 سسده ن، اونلارین دستکله دیگی عبدالرحمان ساده جه 57500 سس قازانمیشدیر. بو اؤلچو ده یری حتی ایکینجی شخص اولان جواد جهان گیرزاده- ده ن ده آلچاقدا قالماقلا بیرگه، گئچن سئچکی لره نیسبت تقریبا 20% آز اولسادا بیرینجی سس گتیره ن تورک آصیللی سید سلمان ذاکیری 67000 سس ایله میللت وکیلی اولاراق تقریبا گئچن سئچگی لرده کی عئینی مرحله یه نیسبت 10% آرتیم گؤسته رمیشدیر.
بو بیر طرفده ن ده گؤسته ردیکی، بؤلگه ده یاشانان کورد آصیللی لارین بیر بؤلومو اؤز گله جگینی و منفعت لرینی قوروماق اوچون تئروریست دسته لرین و یا آرا عیرقچی لارین آرخاسینجا گئتمه ده ن ایمتیناع ائده بیله رلر. چونکو قوناق پرور اورمو اهالی سی ایله دوستجا یاشاماق هر ایکی میللتین خئیری و صلاحی دیر.
بوروادا بیر حاشیه چیخاراق، گیزلین آدلارا یازی یازیب " تورک لر گوجلن دیکجه بؤلگه ده کی میللت لر آراسیندا ساواش یئرینه باریش اولاجاغی " فیکرینی آنلامییان و یا آنلاماق ایسته مه ین قیزیل ایرتیجاعی تفککور صاحیب لرینه بیر اویانیش و آنلاییش قامچیسینیندا وورولدوغو آنلاشیلماق دادیر.
ایکینجی هدف لرینه چاتماق اوچون نه اویون لار بئزییه جکلر آیدین ده ییل. آنجاق میللت بیر- بیرینه اومیدوار اولوب گؤزله مه ده ن ایکینجی توردا ایشتیراک ائده رسه عبدالرحمان نقشی- نین وکیل اولما شانسی آزالاجاقدیر. میللت اونا گؤره بیر- بیرینه سالمادان تؤکولوب سس وئره رک اؤز میللت وکیلینی سئچمه لیدیر کی، تئروریست دسته لرین تبلیغات نتیجه سینده عبدالرحمان حاققینداکی فیکری، سوی داشلاری آراسیندا ده ییشدیریله بیلر. بونلارین بؤلگه اهالی سینین 15% فایزینی تشکیل ائتمه سینی رقم لرین بیر داها گؤسته رمه سینه باخمایاراق، ایشتیراک ائده رک کسین اوستونلویون الده ائدیلمه سی اورادا یاشایان میللت لرین هامیسینین خئیرینه اولاجاقدیر.
تهران- ین اوچونجو اویونونون اؤزلرینه قاییدماسی اوچون میللی حرکتچی لرین ایفشاسی بؤیوک تاثیر گؤسته رجکدیر.
بو تحلیل دوغرودان- دوغرویا دخیل اولماسادا تهران- ین، آذربایجان میللی حرکاتی نین قارشی سیندا ال- آیاغا دوشره ک تبریز سئچکی سیاستینده اؤزونو ایتیرمه سینین بیر فاکتینیندا آچیلماسی گوجلو میللتیمیزین گله جگینین آیدینلیغیندان خبر وئریر. کیمسه یه سیر ده ییل کی، تبریز- ده میللی حرکته باغلی ویا یاخین اولان ویا اؤزله رینده ن اولسادا هئچ اولماسا آذربایجان حقیقت لرینی بیر بالاجا قورویا بیله جک آدایلاریندان بیرینی تایید ائتمیش اولسایدیلار دوروم ده ییشه جکدیر. تجروبه گؤسته رمیشدیرکی، او حالدا تبریز- ده قاتیلیم 50%- نی آشا بیلردی. آنجاق آذربایجان تورک میللتی نین بؤیوک پتانسیل لرینده ن اؤیله سینه دیسکینمکده دیرلرکی، بعضا اؤز منفعت لرینده تهلوکه یه سالماقداندا چکینمیرلر.
بو چیرکین سیاستین نتیجه سینده یوماق اوچون دوغو آذربایجان- داکی MSK – نین (مجلیس سئچکی کومیسیونو) ایسفند آیینین 26- سیندا وئردییی نتیجه لری آیین 28- نده تکذیب ائده رک یئنی بیر ساختاکارلیغا ایمضا آتماسی قارا اوزلزینی لاپ قارالادی. کیمسه یه سیر ده ییل کی، او اؤلکه ده بو گونه قده ر آپاریلان سئچکی لرده سئچیلمیش لرین سئچیلمه سینده بؤیوک پوزونتولارا یول وئریلمه میشدیر. بو سفر ایسه قاتیل احمدی نژاد- ین غلط سیاست لری نتیجه سینده اؤز آرالارینداکی یارقان اؤیله سینه ده رینلشمیشدیرکی، خاتمی و کروبی- نین اعتیراضی نا باعیث اولموشدور. ماراقلی بوراسیدیرکی، بونلارین تبریز- ده بو بویدا ساختاکارلیغا گؤز یومارکن، تهران- داکی وضعیت لعنت لنمیشدیر. بورادا رحمتلیک شهریار- ین تهران لی لار باشلیغی ایله فارس شوونیزمینه دئدییی شئعر بیر داها خاطیرلرده اویانیر.
2- ایرتیجاعی ایدئولوژی لرین سینگین سیاستی
کورد تئرورچی لارین آچیق- آیدین اراضی ایددعالارینی گؤرمویه جک قده ر بصیرت گؤزلرینین قارشی سینا ایرتیجاعی ایدئولوژی گؤزندیرییی باغلانمیش بو اینسان لارین تبلیغاتی سویون اوزونده کی کفده ن باشقا بیر ماهییت داشیمادی. هله ده کوردیستان باغلاریندا سرمایه دارلیغین علئیهی نه ساواشه حاضیرلانماق یوخوسوندا اولان بو اینسان لارین حقیقتده ن بئیین یاریق لارینین ایچینده نه اولدوغو آیدین ده ییل دیر. بونلارین فیکیرلرینده ن آنلاشیلدیغینا گؤره تورکون قانی نین تؤکولمه سینین اهمییتی اولمادیغی حالدا، اؤزونو و توپراغینی قوروماق اوچون مبادا گونه حاضیرلانماق نتیجه سینده اورتایا چیخاجاق دوروم قان خورلوق اولاجاقدیر.
میللت آچیقجاسینا بو سیاسی سینگی لارین تاکتیکلرینی آنلییاراق، یوخ دئمه یی باجارمیشدیر. ایچلرینده کی دویون لری بوشالداراق ضددی میللی یوللارینی میللتین اؤنونه سردیکلری اوچون خطا ائتدیکلریده آیدین لاشمیشدیر. میللت باشا دوشموشدورکی، اؤز موقددراتی تعیین ائتمک اوچون شاه قولو، روس قولو و ایمام قولویا ائحتیاجی یوخدور. موتشککیل اولوب گوج مرکزینه دؤنوشه رسه بوتون پیروبلم لرین حللینه ناییل اولاراق غالیب گله جکدیر.
آذربایجان میللی حرکاتی نین بو غالیبییتی نتیجه سینده میللت بونودا باشا دوشموشدورکی، فارس شوونیزمینین موختلیف قوللارینا قوجاق آچان اویدورما کومونیزم ویا بعضی آلداتیجی اؤرتوکلر آلتیندا شاه چیلیق، ایران- دا دئموکراتیک جمهوریت چیلیک ویا میللی مذهبیلیک اونلارین دردینی درمان ائتمه یه جکدیر. اونا گؤره ده " بیز اؤلکه ده کی سئچکی لر ویا تهران- دا کیمی حاکیمییت ده اولماسی ماراقلاندیرمیر. بیز تورک محوری اطرافیندا فیرلانان آذربایجان مرکزلی دوشونجه سیستئمینی سئچمیشیک." دئدیلر. میللی حرکتیمیزی تحریف ائده ن قووه لرین قولاغینین دیبینده ن بیر مؤحکم شاپالاق ووراراق گیجلتدیلر.
خالق شاه قولو، ایمام قولو و روس قولولارین ماهییتینی چوخدان آنلامیشدی. ایندی ایسه "کورد قولولارین مقصدینی اؤیرنمک" سوالینی اورتایا آتدی، گرچی قوللوقچویا فرق ائتمه دیگینده بیلمیشدیر. میللت، آذربایجان یولونو صمیمیتله چالیشان بوتون فعال لاری، بوتؤو آذربایجانچی سیندان توتموش- ایستیقلالچی سینا، فئدرالچی دان توتموش- میللی موختاریتچی سینه، تورکچوسونده ن توتموش- دیل حاققینی قورویانلار سسلندی. " سیزی پارچالاماق اوچون سیزین ایچینیزه سوخولموش ضددی میللی لره مئیدان وئرمه یین".
azb_Arab azb_Arab azb_Arab azb_Arab azb_Arab azb_Arab azb_Arab azb_Arab ilo_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab